b'\n_START_ARTICLE_\nSilicij\n_START_SECTION_\nLastnosti\n_START_PARAGRAPH_\nV svoji kristalni obliki ima silicij kovinski lesk in sivkasto barvo. \xc4\x8ceprav je relativno inerten element, \xc5\xa1e vedno reagira s halogeni in razred\xc4\x8denimi bazami, vendar ga ve\xc4\x8dina kislin (razen kombinacije du\xc5\xa1ikove kisline in fluorvodikove kisline) ne prizadene. Elementaren silicij oddaja preko 95\xc2\xa0% vseh valovnih dol\xc5\xbein infrarde\xc4\x8de svetlobe.\n_START_SECTION_\nZgodovina\n_START_PARAGRAPH_\nSilicij (latinsko silex, silicis kar pomeni kremen) je prvi prepoznal Antoine Lavoisier leta 1787, pozneje pa ga je Humphry Davy leta 1800 pomotoma zamenjal za spojino. Leta 1811 sta Gay-Lussac in Th\xc3\xa9nard verjetno pripravila ne\xc4\x8disti amorfni silicij tako, da sta grela kalij s silicijevim tetrafluoridom. Leta 1824 je Berzelius pripravil amorfni silicij s pribli\xc5\xbeno enakim postopkom kot Gay-Lussac. Berzelius je pridobitek tudi o\xc4\x8distil tako, da ga je zaporedoma pral._NEWLINE_Ker je silicij tako pomemben element v polprevodni\xc5\xa1kih in visokotehnolo\xc5\xa1kih napravah, je po njem imenovana visokotehnolo\xc5\xa1ka kalifornijska Silicijeva dolina.'